|  |  |
| --- | --- |
| Forum: | BKV OmrådeMED |
| Tid: | 19. marts 2014 kl. 10.00 – 12.00. Der er formøde for medarbejderne fra kl. 9.00. Der serveres ostemadder til mødet.  |
| Sted: | Rådhuset, Blok A – stuen, lokale 129 |
| Deltagere: | Jytte Therkildsen, Birgitte Nielsen, Cecilie Engell, Claes Hjort, Anne Nielsen, Susi Flex, Margit Krogh, Claes Isbrandtsen, Carina Kofoed, Jan Hausted Petersen, Helle Vaarning |
| Afbud: | Suzanne Agerholm |
| Referent: | Dorthe Stærkær de la Mottende af alle. |

# Beslutningspunkter

## Godkendelse af dagsorden

*Konklusion:*

*Godkendt.*

## Godkendelse af referat fra sidste møde

*Konklusion:*

*Godekndt.*

## Arbejdsmiljø og sundhed

* Nyt i forhold til arbejdspladsvurderinger (APV)
* Henvendelse til KommuneMED om arbejdsvilkår på Herstedlund Skole, bilag. Afdelingschef Henriette Krag deltager under punktet.
* Drøftelse af arbejdsmiljø på strategisk niveau – eksempelvis arbejdsmiljøet på skolerne pr. 1/8-2014. Hvordan følges op på APV? Afdelingschef Henriette Krag deltager under punktet.
* Nedsættelse af arbejdsgruppe (KommuneMED), der kigger på snitflader mellem OmrådeMED og KommuneMED på arbejdsmiljøområdet.

*Konklusion:*

*Arbejdspladsvurderinger (APV)*

*Punktet var en opfølgning på sidste møde.* *Der er ikke modtaget en tilbagemelding fra direktørområdet By, Miljø & Beskæftigelse (BMB) på det forespurgte. Det blev aftalt, at direktør Jytte Therkildsen og arbejdsmiljørepræsentant Carina Kofoed indkalder til møde med BMB. Til dette var der opbakning fra resten af OmrådeMED. Derudover var der en drøftelse om, at der fortsat er et ønske om, at der udpeges en arbejdsmiljøkonsulent i kommunens organisation.*

*Arbejdsvilkår på Herstedlund Skole*

*Afdelingschef Henriette Krag orienterede om baggrund for henvendelsen. Der er sket mange fysiske ændringer på Herstedlund Skole efter sammenlægning af 2 skoler. Der arbejdes med en helhedsplan for skolen sammen med direktørområdet By, Miljø & Beskæftigelse (BMB). Der er stadig en del fysiske ændringer, der skal iværksættes. Skolens ledelse er involveret i planlægning og har medbestemmelse herom. MEDudvalget på Herstedlund Skole er/vil selvfølgelig blive inddraget i processen. Der har hele tiden været en dialog mellem skolen og BMB. Der har været udfordringer med at blive færdig med byggeriet. Anne Nielsen orienterede om, at nogle af medarbejderne på skolen har følt, at de ikke har fået nok information om situationen.*

*Cecilie Engell mindede om, at der også er en Tandpleje/ Sundhedspleje på skolen, som også skal inddrages i processen. OmrådeMED Børn, Kultur & Velfærd kvitterer for henvendelsen. Der vil blive udsendt et brev til MEDudvalget på Herstedlund Skole.*

*Arbejdsmiljø på strategisk niveau*

*Fra medarbejdersiden:*

*Der er store udfordringer i skolevæsenet på arbejdsmiljøområdet og det vil der sandsynligvis også være fremadrettet. Organisering af arbejdsmiljøarbejdet må løbende justeres. Som nævnt i Skolestrategi ”Skole for alle” skal 96% af børnene integreres i den daglige undervisning. Derudover vil der pr. 1/8-14 ske nye forandringer/udfordringer i folkeskolen grundet ny Folkeskolereform og ændret arbejdsbetingelser for lærere og pædagoger. Der blev stillet et forslag om, at der etableres en ad hoc arbejdsgruppe (med flere parter) med fokus på et samarbejde om arbejdspladsvurderinger i folkeskolen.*

*Klubpersonale/SFOpersonale m.v. vil fremadrettet bliver en stor del af folkeskolearbejdet, der bør derfor være fokus på de psykiske og fysiske belastninger. Det, der fylder, er inklusionsopgaven. Der er meget, der taler for, at der iværksættes arbejdspladsvurderinger pr. 1/8-14.*

*Social kapital: Der bør samarbejdes om kerneopgaven; undervisning. Det nationale videnscenter for arbejdsmiljø anbefaler målinger af den sociale kapital i arbejdet. KL og KTO har samme anbefaling.*

*Måske burde der nedsættes en følgegruppe, som følger udviklingen tæt på skolerne, således at der sker en udvikling, og at der er en god proces på arbejdspladsen. Derudover burde følgegruppen sikre, at der er et godt og sund arbejdsmiljø. Der er en bekymring for om de lokale MEDudvalg kan håndtere opgaven herunder har de rette kompetencer.*

*Trivselsmåling; Der er løbende afklaring herfor.*

*Ledelsen:*

*Den bedste proces med arbejdsmiljøet opnås ved at foregå lokalt på arbejdspladserne, derfor anbefales det, at MEDudvalgene på skolerne arbejder videre med ex. arbejdspladsvurderinger. Udvalg/arbejdsgrupper skal ske på den lokale arbejdsplads. Ansvaret ligger i arbejdsmiljøgrupperne. Ledelsen er enig i, at der selvfølgelig skal udarbejdes arbejdspladsvurderinger i efteråret på skolerne. I forhold til inklusionsdelen vil der blive fuldt op på det. Spørgeskema vil blive udarbejdet til alle lærere. Forankringen bør ligge hos afdelingschef Henriette Krag. Den i forvejen nedsatte følgegruppe ”Skolen for alle” kunne have mulighed for at også at omfatte arbejdsmiljøet.*

*Konklusion:*

*Det blev besluttet at nedsætte et udvalg bestående af Anne Nielsen/Claes Hjort /Jan* *Hausted Petersen (arbejdsmiljørepr.) i samarbejde med skolechef Henriette Krag, som drøfter videre, hvordan der sikres/ forankres bedst mulige vilkår for skolerne. Der orienteres løbende fra gruppen til OmrådeMED. Der var enighed om at udvikle det gode samarbejde mellem de lokale MEDudvalg og OmrådeMED.*

*Nedsættelse af arbejdsgruppe i KommuneMEDregi*

*Der kigges på snitflader mellem OmrådeMEDer/KommuneMED. Afdelingschef Birgitte Nielsen, Claes Hjort (næstformand i OmrådeMED BKV), Niels Ulsing (næstformand OmrådeMED BMB) og arbejdsmiljørepræsentant i KommuneMED Lars Skovmann deltager i arbejdsgruppen med bistand fra Joan Bendiksen (ØS). Det første møde afholdes den 25/3.*

# Orienteringspunkter

## Orientering fra formanden og næstformanden

* Store MEDdag afholdes den 29. april 2014. Information er udsendt til alle MEDudvalg i kommunen (Jytte Therkildsen).
* Oprettelse af foreløbigt midlertidigt arbejdspladsMED i ”Social & Familie”, der dækker enhederne Hjælpemidler, Pension & Ydelser samt Det administrative fællesskab (Carina Kofoed).

*Konklusion:*

*StoreMED*

*Invitation er udsendt til alle MEDudvalg i kommunen. Husk, at man selv skal tilmelde sig, hvis man ønsker at deltage i dagen. Invitationen er udsendt på baggrund af oplysninger i IPL systemet.*

*Midlertidigt arbejdspladsMED i ”Social & Familie”*

*Ny midlertidig ledelsesstruktur har medført, at Mary Frandssons område har mulighed for at nedsætte et MEDudvalg, da der nu samlet, er medarbejderrepræsentanter nok til etablering af et MEDudvalg. OmrådeMED godkender den foreløbige og midlertidige ordning. Evaluering vil ske i september måned. KommuneMED skal orienteres.*

## Budget

Status for effektuering af budgetaftale 2014 og procedure/ tidsplan for budget 2015.

*Konklusion:*

*Besparelse på konto 6*

*Alle afdelingschefer arbejder på implementering af alle besparelsesforslag (budgetaftale 2014). Dog mangler der at blive udmøntet en besparelse på 2 mio. kr. for konto 6 personale. Det fordeles på de 3 områder; ØS/BMB/BKV. Der er derfor en forventning om, at udmøntning af den fælles besparelse for direktørområdet Børn, Kultur & Velfærd er 400.000 kr. De fælles kriterier for, hvorledes afskedigelse skal ske på konto 6, vil blive besluttet i KommuneMED.*

*Besparelsen skal have fuld effekt pr. 1.1.2015.*

*Institutionen Solstrålen*

*Opfølgning på lukning af Solstrålen. Der blev givet en status på medarbejdersituationen i institutionen. Mange af medarbejdere har fået nyt job.*

*Budget 2015*

*Arbejdet hermed er igangsat. Mere information vil blive udsendt. Tidsplanen for arbejdet udsendes med referatet (ligger i KommuneMED dagsorden).*

*Et administrativt besparelseskatalog vil blive udarbejdet. Herefter er det kommunalbestyrelsen, der beslutter hvilke forslag, der skal effektueres.*

## Nyt fra afdelingerne (nyt fast punkt)

*Konklusion:*

*Susie;*

* 1. *Lønforhandlinger her i foråret*
	2. *Der har været fokus på det psykiske arbejdsmiljø i Albo/Humlehusene.*

*Margit;*

* 1. *Fokus på budgettet for Social/Familie.*
	2. *Indsatsområder i virksomhedsplanen*
	3. *Tidligere indsats af alkoholmisbrug blandt borgere*
	4. *Netværk*
	5. *Nye regler for ledsagelse og støtte ved ferier og sociale aktiviteter for borgere på botilbud og klubber*

*Claes I.:*

1. *Arbejder på at iværksætte model for tilbagemeldinger fra de andre områder. Vil forsøge at arbejde på at få etableret en samarbejdsmodel mellem de andre områder under afdelingen for Kultur, Fritid & Forebyggende Sundhed.*

*Birgitte:*

1. *Der er indsendt ansøgning til Ældrepuljen. Albertslund er bevilget 3,8 mio. kr.*

*Jan:*

1. *Klubområdet har arbejdet meget med de nye tanker omkring skolereformen. Tanker herfor arbejdes der på. Samarbejdet mellem SFO/KLUB og skolelærerne drøftes løbende for at være klar til 1/8-14.*

*Helle:*

1. *Dagtilbudsområdet er optaget af, at garantinormering nedlægges. Justering af budgetterne. Der er ikke forudsigelighed i budgetterne mere. Kan få voldsomme konsekvenser for arbejdsmiljømiljø. Ledelsen på dagtilbudsområdet er enige om, at konsekvenserne bør italesættes.*

*Anne:*

1. *Forhåndsaftaler og arbejdstidsaftaler for området er opsagt. Der er nye forhandlinger herpå.*

*Claes H.:*

1. *Der er fokus på det høringsmateriale, der fremlægges politisk i dag om folkeskolereformen. Inddragelse er et nøgleord i Albertslund. Høringsperioden er fra den 20. marts - 4. april. Bekymring blandt lærerne går på, hvordan vil ”min” arbejdsdag på skolen lykkedes. Arbejdstidsaftaler har der ikke været inddragelse på.*

*Carina:*

1. *Savner noget netværk etableret på arbejdsmiljøområdet, da hun repræsenterer flere afdelinger end sin egen afdeling.*
2. *Forventningsafstemning mellem ledelse og medarbejderne. Hvor er direktøren; tanker, visioner, idéer osv.. Direktøren tegner det strategiske niveau. Den tætte dialog skal haves med afdelingscheferne den lokale leder.*

*Cecilie:*

1. *Barsler med et ”kaffe”møde (lig forpligtende dialogstyring) på tværs af egen afdeling, hvor alle områder mødes og orienteres om konkrete temaer/problemstillinger. Fuld opbakning til forslaget fra hele OmrådeMED.*

*Generelt*

*Det blev aftalt på mødet, at formen for punktet evalueres til efteråret.*

## Hvem gør, hvad ?

*Konklusion:*

1. *Dorthe de la Motte udarbejder udkast til brev til MEDudvalget på Herstedlund Skole.*
2. *Etablering af møde mellem Jytte Therkildsen/Carina Kofoed og BMB – Carina er tovholder*
3. *Nedsættelse af adhoc gruppe mellem Henriette m.fl. Henriette Krag er tovholder.*

## Eventuelt

*Konklusion:*

*Spørgsmål til StoreMED dag.*

*Gives der refusion af lønudgifter til deltagelse i dagen?*

*Svar*

*Der skal tages hensyn til driften. Håndteres inden for eget vikarbudget.*

*Jytte Therkildsen*

*Formand*

 *Claes Hjort*

 *Næstformand*